
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 196
                                                              din 31 august 2023
privind preluarea şi modificarea unui contract de închiriere

Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 26.884/07.08.2023 şi la Consiliul Local Sighișoara cu nr. 28.234/22.08.2023, de referatul de aprobare, înregistrat cu nr. 26.887/07.08.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighişoara cu nr. 23.126/05.07.2023, formulată de numitele Bolea Gabriela - Dana și Barbu Ioana - Maria, prin care se solicită preluarea contractului de închiriere nr. 52/2006, modificat şi completat ulterior prin acte adiţionale, având ca obiect terenul în suprafaţă de 337 mp., de pe numele Barbu Viorel, în baza certificatului de moştenitor nr. 17/2023, anexat cererii;

Având în vedere contractul de închiriere nr. 52/25.01.2006, așa cum a fost modificat și completat prin actele adiționale nr. 1/2010, nr. 2/2016 și nr. 3/2020, încheiat între Municipiul Sighișoara, în calitate de proprietar/administrator și numitul Barbu Viorel, în calitate de chiriaș, având ca obiect terenul situat în Sighișoara, str. Târnavei, nr. 27, în suprafață de 337 mp., având ca obiect teren ocupat de curte şi grădină, înscris în C.F. nr. 51911 (C.F. vechi nr. 6367) Sighişoara, sub nr. top. 1968/2/3;

Având în vedere că potrivit extrasului C.F. nr. 51911 (C.F. vechi nr. 6367) Sighişoara, sub nr. top. 1968/2/3, terenul aferent construcției – casă de locuit situată în Municipiul Sighișoara, str. Târnavei, nr. 27, are suprafața de 471 mp.;

Având în vedere că potrivit extrasului C.F. nr. 51911 (C.F. vechi nr. 6367) Sighişoara, sub nr. top. 1968/2/3, dreptul de proprietate asupra construcțiilor – casă de locuit și garaj, situate în Sighișoara, str. Târnavei, nr. 27, înscrise în C.F. nr. 51911 Sighişoara (C.F. vechi nr. 6367) Sighişoara, sub nr. top. 1968/2/3-C1, respectiv sub nr. top. 1968/2/3/C2, aparţine numitelor Barbu Ioana - Maria şi Bolea Gabriela - Dana;
Având în vedere că imobilul de natură teren, care face obiectul contractului de închiriere amintit mai sus, se află situat în intravilanul Municipiului Sighişoara şi este cuprins în lista de inventar al Municipiului Sighişoara – domeniul privat;

Având în vedere că Municipiul Sighișoara ca unitate administrativ - teritorială, deține rangul de posesor al terenului antemenționat, proprietate a Statului Român, în exercitarea stăpânirii acestuia comportându-se ca un bun proprietar prin posesia ca stare de fapt, care conferă posibilitatea apropierii și stăpânirii bunului, precum și folosința acestuia prin posibilitatea utilizării bunului și a culegerii fructelor acestuia;

Având în vedere că Municipiul Sighișoara îndeplinește calitatea de posesor, prin elementul corpus, respectiv, există contact direct cu bunul, acesta fiind stăpânit în materialitatea lui, prin realizarea de fapte materiale, încheindu-se acte juridice prin care exercită prerogativele unui drept real principal;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare, precum și cele ale Legii nr. 207/2015 privind Codul de procedură fiscală, cu modificările și completările ulterioare, potrivit cărora se impune modificarea art. 7 și a art. 15 din contractul de închiriere având ca obiect teren ocupat de curţi - construcţii;
Ținând cont de faptul că în urma preluării şi modificării contractului de închiriere se aduc venituri la bugetul local;

Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 26.885/07.08.2023, prin care se propune preluarea şi modificarea unui contract de închiriere;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

   Art. 1. (1) Se aprobă preluarea, începând cu data de 01.09.2023, de către numitele Barbu Ioana - Maria şi Bolea Gabriela - Dana, a contractului de închiriere nr. 52/25.01.2006, așa cum a fost modificat și completat prin actele adiționale nr. 1/2010, nr. 2/2016 și nr. 3/2020, având ca obiect terenul curţi - construcţii, în suprafaţă de 337 mp., situat în Municipiul Sighișoara, str. Târnavei, nr. 27, de pe numele de Barbu Viorel.

(2) Suprafaţa de teren închiriată va fi majorată cu 134 mp. conform datelor înscrise în C.F. nr. 51911 (C.F. vechi nr. 6367) Sighişoara, sub nr. top. 1968/2/3, respectiv de la 337 mp. la 471 mp., prin urmare, art. 2 din Capitolul II. OBIECTUL CONTRACTULUI al contractului de închiriere, va avea următorul conținut:

,,Art. 2. MUNICIPIUL SIGHIŞOARA în calitate de proprietar/administrator, închiriază bunul situat în Municipiul Sighişoara, str. Târnavei, nr. 27, identificat în C.F. nr. 51911 (C.F. vechi nr. 6367) Sighişoara, sub nr. top. 1968/2/3, cu destinaţia de curţi - construcţii, în suprafaţă de 471 mp.ˮ.

(3) Durata contractului de închiriere rămasă din durata iniţială de 5 (cinci) ani a contractului de închiriere este de 2 (doi) ani şi 4 (patru) luni, respectiv de la data de 01.09.2023 până la data de 31.12.2025, cu posibilități de prelungire, conform contractului.

(4) Cuantumul chiriei va fi actualizat conform prevederilor legale aplicabile în materie, în vigoare la data preluării contractului de închiriere şi va fi indexat cu indicele de inflaţie anual. 

(5) Se aprobă modificarea art. 7 din Capitolul IV. PREȚUL ȘI MODALITĂȚI DE PLATĂ al contractului de închiriere, care va avea următorul conținut:

,,Art. 7. Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), anual, cu scadența în data de 31.03 a anului în curs, începând cu data încheierii contractului ˮ.

(6) Se aprobă modificarea art. 15 din Capitolul VIII. RĂSPUNDEREA CONTRACTUALĂ al contractului de închiriere, ţinând cont de prevederile Legii nr. 227/2015 privind Codul Fiscal, cu modificările și completările ulterioare şi ale Legii nr. 207/2015 privind Codul de procedură fiscală, cu modificările și completările ulterioare, care va avea următorul conținut:

,,Art. 15. Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.

Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sens ˮ.

(7) Restul clauzelor contractuale din contractul de închiriere amintit, astfel cum a fost preluat, îşi menţin valabilitatea între Municipiul Sighişoara şi chiriașele Barbu Ioana - Maria şi Bolea Gabriela - Dana.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

       Moiseș Florian Dan              

                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:
  1 ex. dos. hotărâri;
  1 ex. dos. şedinţă;
  1 ex. Instituţia Prefectului - Judeţul Mureş;
  1 ex. Primar;
  1 ex. Viceprimar;
  1 ex. Secretar General;
  1 ex. Direcția Arhitect Șef;

  3 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic.

13 ex.  

B.A.

